บันทึกองค์ความรู้ปราชญ์ชาวบ้าน

การทำเกษตรพอเพียง (ทำนา)

1. ชื่อภูมิปัญญาที่ทำการบันทึก คือ การทำนา

เจ้าของภูมิปัญญาที่บันทึก นายอาเล็ง สือแม

ที่อยู่เลขที่ 90/2 หมู่ที่ 1 ตำบลโฆษิต

อำเภอตากใบ จังหวัดนราธิวาส อาชีพ ทำนา อายุ 45 ปี

โทร 086-2937509

2.ประวัติความเป็นมาของผู้บันทึก

วัฒนธรรมที่เกี่ยวข้องกับการดำรงชีวิตของคนไทยในทุกภาค มีพื้นจากการเป็นสังคมเกษตรกรรม เป็น สังคมที่ผสมผสานคติความเชื่อพื้นเมือง เช่น การนับถือสิ่งศักดิ์สิทธิ์ นับถือธรรมชาติ เข้ากับคติความเชื่อ ทางศาสนา การเป็นสังคมเกษตรของไทยในอดีต คือการเกษตรแบบยังชีพ การทำนาเป็นอาชีพหลัก ใน อดีตเป็นการทำนาที่ใช้แรงงานคนในครอบครัวและแรงงานสัตว์เป็นหลัก พึ่งพาน้ำฝนและน้ำในแม่น้ำลำ คลองในการเพาะปลูก และใช้ในชีวิตประจำวัน ลักษณะการดำรงชีวิตที่ต้องพึงพาธรรมชาติ และพึ่งพาตน เอง ทำให้ชาวบ้านเรียนรู้ที่จะอยู่ร่วมกันและพึ่งพากัน เพื่อให้สามารถดำรงชีวิตอยู่ได้อย่างมั่นคงเป็นสุข

3. จุดเด่นของภูมิปัญญาที่บันทึก

เป็นการทำนาโดยใช้หลักปรัชญาเศรษฐกิจพอเพียง ไม่ทำลายสิ่งแวดล้อม และยังช่วยอนุรักษ์ทรัพยากรและสภาพแวดล้อมใกล้เคียง

4.กระบวนการผลิต

จากความรู้ ความสามารถในการพัฒนาพื้นที่บริเวณบ้านมาใช้ในการทำการทำนา การทำนามีหลักสำคัญ คือ 1. การเตรียมดิน ก่อนการทำนาจะมีการเตรียมดินอยู่ 3 ขั้นตอน  
 - การไถดะ เป็นการไถครั้งแรกตามแนวยาวของพื้นที่กระทงนา (กรณีที่แปลงนาเป็นกระทงย่อยๆ หลายกระทงในหนึ่งแปลงนา) เมื่อไถดะจะช่วยพลิกดินเพื่อให้ดินชั้นล่างได้ขึ้นมาสัมผัสอากาศ ออกซิเจน และเป็นการตากดินเพื่อทำลายวัชพืช โรคพืชบางชนิด การไถดะจะเริ่มทำเมื่อฝนตกครั้งแรกในปีฤดูกาลใหม่ หลังจากไถดะจะตากดินเอาไว้ประมาณ 1 - 2 สัปดาห์  
 - การไถแปร หลังจากที่ตากดินเอาไว้พอสมควรแล้ว การไถแปรจะช่วยพลิกดินที่กลบเอาขึ้นการอีกครั้ง เพื่อทำลายวัชพืชที่ขึ้นใหม่  
และเป็นการย่อยดินให้มีขนาดเล็กลง จำนวนครั้งของการไถแปรจึงขึ้นอยู่กับชนิดและปริมาณของวัชพืช ลักษณะดินและระดับน้ำในพื้นที่ขึ้นอยู่กับปริมาณน้ำฝนด้วย แต่โดยทั่วไปแล้วจะไถแปรเพียงครั้งเดียว  
 - การคราด เพื่อเอาเศษวัชพืชออกจากกระทงนา และย่อยดินให้มีขนาดเล็กลงอีก จนเหมาะแก่การเจริญของข้าว ทั้งยังเป็นการปรับระดับพื้นที่ให้มีความสม่ำเสมอ เพื่อสะดวกในการควบคุม ดูแลการให้น้ำ ลดการใช้สารเคมีที่ไม่จำเป็น เป็นการอนุรักษ์ทรัพยากรธรรมชาติและสิ่งแวดล้อม

5. เทคนิค/เคล็ดลับ

ใช้ทรัพยากรที่มีอยู่ในชุมชนให้เกิดประโยชน์มากที่สุดและคำนึงถึงผลกระทบที่จะได้รับ

6.การถ่ายทอดสืบทอด

เป็นการถ่ายทอดจากรุ่นสู่รุ่นโดยอาศัยความชำนาญและการทำเป็นประจำทุกปี